Hac die mercurii XIIII mensis februarii, dominis decanos et capitulo ad sonum campane, hora solita, in capitulo congregatis, dominus Johannes Alepte retulit in capitulo, in absentia magistri Johannis Duploiz predictis omnibus dominis canonicis se heri, una cum dicto magistro Johanne Duploiz, ac me notario, personaliter accessise ad domum habitationis magistri Stephani Magnidoliarii primo, et ad domum magistri Guillelmi Hugonis, canonicorum deinde et eisdem duobus canonicis in dictis suis domibus personaliter repertis infirmis, ex parte capituli intimasse et nunciasse qualiter dicti domini decanus et capitulum, die lune ultima preterita in eorum capitulo ordinaverant et deliberaverant deberi procedere ad electionem cantoris dicte ecclesie Aut. quoniam ipsa cantoria vacabat per assecutionem decanatus Parisiensis a venerabili viro magistro Johanne Chanteprime, ultimo dicte ecclesie cantor assecuti seu acceptati, ipsisque debite intimasse quod ad hujusmodi electionem celebrandam assignatus erat terminus ad diem mercurii crastinam, videlicet ad hodie; et quod ad ipsam diem interessent si et prout ad eam vellent interesse; alioquin ad ipsius electionis celebrande procederetur, ipsorum absentia non obstante, prout foret rationis. Quorum duorum canonicorum uterque eis responderat et dixerat se esse infirmum, et ideo ad ipsam electionem non posse interesse commode, subdendo quod, prout eis videbatur, capitulum non poterat ad hujusmodi electionem faciendam procedere, cum super eadem cantoria lis penderet in romana cura, indecisa; nihilominus eis placebat quod capitulum in hoc faceret secundum quod melius et utilius sibi videretur expedire. Quaquidem relatione facta, prefati domini decanus et capitulum omnes concorditer per capita singulorum deliberarunt in dicta electione fienda fore per viam Sancti-Spiritus procedendum. Que siquidem via Sancti-Spiritus electa, nomine domini nostri Jesu-Christi prius invocato, omnes concorditer, nemine discrepante seu dissentiente, ad dictam cantoriam habendam et obtinendam, tanquam vacantem ad presens per assecutionem decanatus Parisiensis a venerabili viro magistro Johanne Chanteprime, nuper et ultime dicte cantorie cantoris, nunc autem Parisiensis decani, factam, aut alias quovis-modo, nominarunt et elegerunt unanimi consensu prenominatum dominum Johannem Alepte, succollectorem apostolicum, ibidem presentem, tanquam sufficientem et idoneum; ipsumque dominum Johannem Alepte, in omni jure et ad jus omne quod in ipsa cantoria dicto magistro Johanni Chanteprime, quomodolibet competebat seu competere poterat, tempore assecutionis dicti decanatus Parisiensis, seu alias quovismodo surrogarent, prout melius potuerunt. Et hujusmodi facta electione in presentia discretorum virorum dominorum Johannis Pioche, curati pariochialis ecclesie S. Renoberti Autissiod. et Johannis Chauchié, canonici ecclesie collegiate B. Marie-in-Civitate Autiss. presbyterorum, de jussu dictorum dominorum decani et capituli in dicto capitulo supervenientium, dicti domini decanus et capitulum, per os ipsius domini decani, predictam electionem sic ab eis per viam Sancti-Spiritus, ut prefertur, factam fuisse recitarunt et nuntiarunt. Deputarunt ergo venerabiles viros dominos Petrum Paterne et Andream Philippi eorum concanonicos, ibidem presentes et onus acceptentes, accessuros ad prefatos magistros Stephanum Magnidoliarii et Guillelmum Hugonis, et ipsis prefatam electionem et ejusmodum nuntiaturos, ab eisque scituros, suam super hoc voluntatem et deinde ipsam voluntatem suam ad statim dictis dominis decano et capitulo relaturos. Qui quidem missi, una cum notario et duobus testibus supra et infra dictis, ad mandatum dictorum dominorum proficiscentes, ad domum dicti magistri Guillelmi Hugonis primitus accesserunt, et sibi quem in domo sua personaliter receperunt ex parte capituli, per os dicti domini Petri Paterne, hujusmodi electionem sic factam, ut premittitur, nuntiaverunt, videlicet dictum dominum Johannem Alepte fuisse ab omnibus dominis de capitulo per viam Sancti-Spiritus concorditer electum: qui respondit et dixit quod in hoc non contradicebat, imo sibi optime placebat, eratque, ut sibi videbatur, ipse dominus Johannes Alepte sufficiens et idoneus ad dictam cantoriam et etiam majus beneficium obtinendum. Et postmodum ipsis missis, una mecum notario et dictis testibus, ad domum dicti magistri Stephani Magnidolearii accedentibus, ipsoque magistro Stephano in dicta domo sua personaliter invento et hujusmodi electione, per os dicti domini Petri Paterne nuntiata et intimata, dixit et respondit in effectu quod in hujusmodi electione non contradicebat, subdens quod nihilominus sibi videbatur, prout heri aliis missis a capitulo dixerat, ut dicebat, quod capitulum de hujusmodi electione fienda se intromittere non poterat, cum his super dicta cantoria in Romana curia penderet indecisa, et illico dicta responsione habita dicti domini Petrus Paterne et Andreas Philippi ad capitulum revenerunt, et premissa, omnia dictis dominis decano et capitulo eosdem expectantibus et retulerunt et nuntiarunt. Et ipsa facta relatione prefati D. decanus et capitulum per os dicti domini decani in mei notarii et testium predictorum presentia, petierunt a dicto domino Johanne Alepte, ibidem presenti, si dictam electionem, ut premissum est, de eo factam acceptabat et acceptare volebat: Qui quidem dominus Johannes, incontinenti et sine aliquo intervallo, eisdem domino decano et capitulo de hujusmodi honore sibi impenso gratias humiliter referendo, dictam electionem de se factam, ratam habuit atque gratam, et eam quantum in se fuit et potuit, acceptavit, protestando solemniter quod propter dictam electionem sic factam et per eum acceptatam non intendebat quovis modo ecclesie parrochiali de Crebano, quam obtinet de presenti, tacite vel expresse renuntiare, nec eam dimittere, donec et quousque de dicta cantoria fuisset sibi integraliter provisum, et ipsius cantorie pacificam possessionem assecutus extiterit, fructusque redditus et proventus levet et percipiat, libere et quiete ex eadem; ad quam protestationem dicti domini decanus et capitulum ipsum dominum Johannem Alepte.... et plenarie admiserunt et receperunt in quantum de jure fieri et potuerunt et debuerunt. De quibus omnibus et singulis, tam dicti domini decanus et capitulum quam prefatus dominus Alepte electus, petierunt et quilibet eorum petiit, per me notarium infrascriptum, sibi fieri publicum instrumentum. Acta sunt hec ubi supra, sub anno, indictione, die, mense, et ab electis quibus supra, presentibus supradictis dominis Johanne Pioche et Johanne Chauchie presbyteris testibus, etc.